ai4bharat/Pralekha huggingface dataset:
पंतप्रधान कार्यालय
पंतप्रधानांनी सीरम इन्स्टिट्यूट ऑफ इंडिया आणि भारत बायोटेक यांच्या लसीला मंजुरी मिळाल्याबद्दल देशाचे केले अभिनंदन
कोरोना योध्द्यांबद्दल केली कृतज्ञता व्यक्त
आपल्या ट्विट संदेशांच्या मालिकेत पंतप्रधान म्हणाले,
"डीसीजीआयने सीरम इन्स्टिट्यूट ऑफ इंडिया आणि भारत बायोटेक यांना दिलेली मान्यता हे निर्णायक वळण असून कोविड विरुद्ध लढा मजबूत करणारे आहे"
"आपल्या सर्व मेहनती शास्त्रज्ञांचे आणि नवनिर्मिती करणाऱ्यांचे अभिनंदन"
आपत्कालीन वापरासाठी मान्यता देण्यात आलेल्या दोन लसी देशात तयार झाल्या याचा प्रत्येक भारतीयाला अभिमान वाटेल!आत्मनिर्भर भारताचे स्वप्न पूर्ण करण्याची उत्सुकता आपल्या सर्व शास्त्रज्ञांना आहे. या आत्मनिर्भर भारताचा पाया काळजी आणि करुणा आहे, हे यातून निदर्शनास येते.
आम्ही पुन्हा आपल्या डॉक्टर्स,वैद्यकीय कर्मचारी, शास्त्रज्ञ, पोलिस कर्मचारी, स्वछता कर्मचारी यांनी प्रतिकूल परिस्थितीतही केलेल्या महत्वपूर्ण कार्याचा आणि सर्व कोविड योध्द्यांबद्दलच्या कृतज्ञतेचा पुनर्रुच्चार करतो.अनेकांचे जीव वाचविल्याबद्दल आम्ही त्यांचे कायमचे ऋणी आहोत.
M.Chopade/S.Patgoankar/P.Kor
जलशक्ती मंत्रालय
केंद्रीय जल शक्ती मंत्र्यांद्वारे जल जीवन अभियानांतर्गत 7 राज्यांसाठी कामगिरी प्रोत्साहन निधी म्हणून 465 कोटी रुपये मंजूर
नवी दिल्ली, 27 मार्च 2021
ग्रामीण भागातील प्रत्येक घरात सन 2024 पर्यंत नळाद्वारे खात्रीशीर पाणीपुरवठा करण्यासाठी अरुणाचल प्रदेश, मणिपूर, मेघालय, मिझोरम, सिक्कीम, गुजरात आणि हिमाचल प्रदेश ही सात राज्ये जल जीवन अभियान- हर घर जल अंतर्गत कामगिरी प्रोत्साहन अनुदानासाठी पात्र ठरली आहेत. जल जीवन अभियानांतर्गत कामगिरी प्रोत्साहन अनुदानासाठी निकषांमध्ये प्रत्यक्ष आणि आर्थिक प्रगती, नळाद्वारे पाणीपुरवठा योजनांची कार्यक्षमता आणि निधी वापरण्याची क्षमता यांचा समावेश आहे. आज केंद्रीय जल शक्ती मंत्री, गजेंद्रसिंग शेखावत यांनी या राज्यांना कामगिरी प्रोत्साहन निधी म्हणून 465 कोटी रुपये मंजूर केले.
15 ऑगस्ट, 2019 रोजी जल जीवन अभियान जाहीर केल्यापासून आतापर्यंत चार कोटी कुटुंबांना पाण्याची नळ जोडणी देण्यात आली आहे, ज्यायोगे देशातील ग्रामीण कुटुंबांना नळाद्वारे पाणीपुरवठा करण्यात 3.23 कोटी  वरून 7.20 कोटी  पर्यंत वाढ झाली आहे.
प्रत्येक घराला नळाद्वारे पाणीपुरवठा सुनिश्चित करण्यासाठी जल जीवन अभियान राबविण्यात सर्वोत्कृष्ट कामगिरी करणाऱ्या राज्यात गुजरातचा समावेश आहे.
आर्थिक वर्ष 2020-21 मध्ये, जल जीवन अभियानासाठी  11,000 कोटी रुपयांचे वाटप केले गेले.S.Tupe/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
पंतप्रधान कार्यालय
पद्मश्री पुरस्कारप्राप्त प्रेमजीत बारिया यांनी सादर केलेल्या कलाकृती पंतप्रधानांनी केल्या सामाईक
पद्मश्री पुरस्कार विजेते प्रेमजीत बारिया यांनी सादर केलेल्या दीवच्या प्रसिद्ध खुणांच्या कलाकृती पंतप्रधानांनी सामायिक केल्या आहेत.
पंतप्रधानांनी ट्विट केले,
“काही दिवसांपूर्वी, मला प्रेमजीत बारिया जी यांच्याकडून या अप्रतिम कलाकृती प्राप्त झाल्या आहेत, ज्यांना नुकतेच पद्मश्री पुरस्काराने सन्मानित करण्यात आले आहे. त्यांच्या या कलाकृतीमध्ये दीवच्या प्रसिद्ध खुणा समाविष्ट आहेत. बघा या कलाकृती."
“ प्रेमजीत बारिया जी यांच्या आणखी काही कलाकृती येथे आहेत. मला आशा आहे की हे कार्य तुम्हा सर्वांना आगामी काळात दीवला भेट देण्यासाठी नक्कीच प्रेरित करेल
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्यावत माहिती
राज्ये आणि केन्द्र शासित प्रदेशांना 94.86 कोटींपेक्षा अधिक लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 8.22 कोटींपेक्षा अधिक लसीच्या न वापरलेल्या उपयोगी मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केन्द्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केन्द्र शासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केन्द्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केन्द्र शासित प्रदेशांना त्याचा मोफत पुरवठा केला जाईल.
|
|
VACCINE DOSES
|
|

|
|
SUPPLIED
|
|
94,86,52,605
|
|
BALANCE AVAILABLE
|
|
8,22,38,510
केंद्र सरकारने आतापर्यंत 94.86  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
8.22  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
आरोग्य आणि कुटुंब कल्याण मंत्रालय
मलेरिया निर्मूलनासाठी आशिया प्रशांत क्षेत्रातील नेत्यांची नवी दिल्ली येथे 24 एप्रिल रोजी परिषद
जागतिक मलेरिया दिनाच्या निमित्ताने केंद्र सरकारचे आरोग्य आणि कुटुंब कल्याण मंत्रालय , एशिया पॅसिफिक लीडर्स मलेरिया अलायन्सच्या सहयोगाने नवी दिल्ली येथे 24 एप्रिल 2023 रोजी आशिया प्रशांत क्षेत्रातील नेत्यांची मलेरिया निर्मूलनाबाबत परिषद आयोजित करत आहे.केंद्रीय आरोग्य आणि कुटुंब कल्याण तसेच रसायने आणि खते मंत्री मनसुख मांडवीय यांच्या मार्गदर्शनाखाली ही परिषद होणार आहे. वर्ष 2030 पर्यंत मलेरियाचे निर्मूलन करण्याच्या प्रयत्नांना गती देण्याप्रति कटीबद्धता अधिक मजबूत करणे हे या परिषदेचे उद्दिष्ट आहे.
या परिषदेमुळे आशिया प्रशांत क्षेत्रातील नेत्यांना मलेरिया निर्मूलनासाठी सुरू असलेल्या प्रयत्नाबद्दल चर्चा करण्यासाठी व्यासपीठ मिळेल, तसेच वर्ष 2030 पर्यंत आशिया प्रशांत क्षेत्र मलेरियामुक्त करण्याच्या उद्देशाने काम करत असणाऱ्या सर्व राष्ट्रीय तसेच स्थानिक उपक्रमांना चालना मिळेल.
या परिषदेतील सत्रांमध्ये राष्ट्रीय आणि स्थानिक प्रगतीचा आढावा , मलेरियाचा धोका जास्त असणाऱ्या लोकांपर्यंत पोहचणे , मलेरिया निर्मूलनासाठी संशोधन , शोध आणि नवीन तंत्रज्ञानाला चालना देऊन प्रगतीचा वेग वाढवणे, तसेच संपूर्णपणे शासकीय दृष्टिकोनाचा अवलंब आदी विषयांचा समावेश असेल.
पेट्रोलियम आणि नैसर्गिक वायू मंत्रालय
पंतप्रधान उज्वला योजनेचे 80 टक्के लाभार्थी पुनर्भरणा करण्यासाठी परत आले
नवी दिल्ली, 6 फेब्रुवारी 2019
डिसेंबर 2018 पर्यंत पंतप्रधान उज्वला योजनेच्या लाभार्थ्यांनी 24 कोटी एलपीजी पुनर्भरणा केले आहेत. सवलतीच्या दरात एलपीजी सिलेंडर योजनेचा लाभ घेतलेल्या लाभार्थ्यांपैकी 80 टक्के लाभार्थी पुन्हा एलपीजी भरणा करण्यासाठी आले आहेत असे तेल विपणन कंपन्यांनी म्हटले आहे. तेल विपणन कंपन्यांनी कर्ज स्वरुपात 1968.77 कोटी रुपये वसूल केले आहेत.
N.Sapre/S.Kane/P.Malandkar
(Visitor Counter : 54
कृषी मंत्रालय
प्रधानमंत्री पीक विमा योजने  अंतर्गत खाजगी कंपन्यांचा नफा
प्रधानमंत्री पीक विमा योजना-PMFBY/RWBCIS ही केंद्र सरकारच्या अखत्यारीतील योजना असल्याने, या अंतर्गत, राज्यनिहाय निधीची तरतूद/वितरण केले जात नाही. यासाठीचा निधी केंद्रीय संस्थांच्या माध्यमातून दिला जातो. जसे की भारतीय कृषी विमा कंपनी लिमीटेड  . ही कंपनी विम्याच्या हप्त्यापोटी राज्य सरकारांकडून त्यांचा वाटा आल्यावर, केंद्र सरकारतर्फे दिल्या जाणाऱ्या अनुदानाचा वाटा, संबंधित विमा कंपन्यांकडे वर्ग करते. या कंपनीतर्फे वर्ष 2016-17 ते 2020-21या काळात करण्यात आलेली निधीची तरतूद तसेच वितरीत/ वापरला गेलेला निधीची सविस्तर यादी, खालील तक्त्यात देण्यात आली आहे:

|
|
वर्ष
|
|
अर्थसंकल्पीय अंदाजित तरतूद
|
|
सुधारित अंदाज
|
|
Actual Release
|
|
2016-17
|
|
5501.15
|
|
13240.04
|
|
11054.63
|
|
2017-18
|
|
9000.75
|
|
10701.26
|
|
9419.79
|
|
2018-19
|
|
13014.15
|
|
12983.1
|
|
11945.3886
|
|
2019-20
|
|
14000.00
|
|
13640.85
|
|
12638.32
|
|
2020-21
|
|
15695.00
|
|
15307.25
|
|
13902.79
या विमा कंपन्यांच्या नफ्या आणि तोट्याबद्दल सांगायचे झाल्यास, यापैकी भारतीय कृषी विमा कंपनी लिमिटेड वगळता, बहुतांश सामान्य विमा कंपन्या, इतर वेगवगळे व्यवसाय/ विमा व्यवसाय करत आहेत.त्यामुळे, या कंपन्यांचा एकूण नफा/तोटा हा त्यांच्या एकूण व्यावसायिक उलाढालीतील नफा आणि तोटा असतो. मात्र, पीक विमा, हे शेती व्यवसायातील धोक्याचा सामना करण्यासाठी नुकसानभरपाई करत शेतकऱ्याला लाभ मिळवून देणारे महत्वाचे साधन आहे. विमा म्हणजे विशिष्ट काळासाठी, विशिष्ट क्षेत्रावर असलेल्या धोक्यापासून संरक्षण देणारी व्यवस्था आहे. PMFBY/RWBCIS यांच्यातील तरतुदींनुसार, केंद्र आणि राज्य सरकारांच्या हप्त्यावरील अनुदानाच्या वाट्यासह, संबंधित कंपन्यांना या नुकसानाची जबाबदारी घेण्यासाठी आणि आणि दाव्यानुसार शेतकऱ्यांना मदत देण्यासाठी पैसे दिले जातात. विमाकंपन्या, चांगल्या काळात/वर्षात ही हप्त्याची रक्कम साठवतात आणि पुढे काही संकट आल्यास, त्या साठ्यातून संकटकाळी नुकसानभरपाई देतात. या योजनेअंतर्गत, देण्यात आलेल्या एकूण विमा हप्त्यांची तसेच विमा कंपन्यांनी ही योजना सुरु झाल्यापासून दाव्यांनुसार दिलेल्या नुकसानभरपाईची वर्षनिहाय सविस्तर आकडेवारी खालील तक्त्यात देण्यात आली आहे.

|
|
वर्ष
|
|
विमा कंपन्यांना दिलेली हप्त्याची रक्कम
|
|
दाव्यांची एकूण रक्कम
|
|
2016-17
|
|
21573.26
|
|
16773.20
|
|
2017-18
|
|
24652.02
|
|
22117.38
|
|
2018-19
|
|
29356.81
|
|
28360.55
|
|
2019-20
|
|
31929.77
|
|
24562.86

याच संदर्भात, हे ही सांगण्यात येत आहे की, जमा झालेली हप्त्याची रक्कम आणि दाव्यानुसार देण्यात आलेली नुकसानभरपाई, यातील फरक म्हणजे कंपन्यांचा नफा/तोटा नाही, हे लक्षात घेतले जावे. पुनर्विमा आणि योजनेसाठीचा प्रशासकीय खर्च , जो एकूण हप्त्याच्या 10 ते 12 टक्के असतो, तो ही विमा कंपन्यांकडूनच वहन केला जातो. त्याशिवाय, या योजनेअंतर्गत, एकूण पीक विमा व्यवसायापैकी सुमारे 50 टक्के व्यवसाय पाच, सार्वजनिक सेवा क्षेत्रातील विमा कंपन्यांच्या मार्फत- ज्यात भारतीय कृषी विमा कंपनी लिमिटेडचाही समावेश आहे- त्यामार्फत केला जातो.
केंद्रीय कृषीमंत्री नरेंद्र सिंह तोमर यांनी आज राज्यसभेत एका लिखित उत्तराद्वारे ही माहिती दिली.
पंतप्रधान कार्यालय
पंतप्रधान नरेंद्र मोदी यांनी राष्ट्रीय क्रीडा दिनानिमित्त क्रीडापटूंना दिल्या शुभेच्छा; महान हॉकीपटू मेजर ध्यानचंद यांना वाहिली आदरांजली
नवी दिल्ली, 29 ऑगस्ट 2020
पंतप्रधान नरेंद्र मोदी यांनी राष्ट्रीय क्रीडा दिनानिमित्त सर्व क्रीडापटूंना शुभेच्छा दिल्या आहेत. तसेच महान हॉकीपटू मेजर ध्यानचंद यांना आदरांजली वाहिली.
पंतप्रधान म्हणाले की, “राष्ट्रीय क्रीडादिन हा ज्या श्रेष्ठ क्रीडापटूंनी विविध खेळांमधे देशाचे प्रतिनिधीत्व करून उल्लेखनीय कामगिरी बजावली आहे आणि देशाची मान उंचावली आहे त्यांचे यश साजरे करण्यासाठी आहे. त्यांची चिकाटी आणि जिद्द उल्लेखनीय आहे.
आजच्या राष्ट्रीय क्रीडा दिनानिमित्त आपण मेजर ध्यानचंद यानांही आदरांजली वाहू या, ज्यांच्या हॉकीस्टीकची जादू कधीच विसरता येणार नाही.
हा दिवस आपल्या क्रीडापटूंच्या कुटुंबियांचे, प्रशिक्षकांचे आणि त्यांना मदत करणाऱ्या कर्मचाऱ्यांचेही कौतुक करण्याचा आहे, ज्यांनी या खेळाडूंना भक्कम पाठिंबा दिला आहे.
भारत सरकार खेळांची लोकप्रियता वाढविण्यासाठी आणि क्रीडापटूंच्या कौशल्याला वाव देण्यासाठी अनेक प्रयत्न करत आहे. तसेच या वेळेस मी आपणा सर्वांस खेळ आणि तंदुरुस्तीसाठी व्यायाम हा दैनंदीन जीवनाचा भाग बनविण्याचे आवाहन करतो. हे केल्याने अनेक लाभ मिळतात. सर्वजण आनंदी आणि निरोगी राहोत !”M.Iyengar/S.Patgaonkar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
केंद्रीय लोकसेवा आयोग
यूपीएससीने जून 2019 मध्ये घेतलेल्या परीक्षेचे निकाल जाहीर
नवी दिल्ली, 16 जुलै 2019
यूपीएससी अर्थात केंद्रीय लोक सेवा आयोगाने जून 2019 मध्ये भर्ती प्रक्रिया राबवली होती. या भर्ती प्रक्रियेचा निकाल जाहीर झाला आहे. शिफारस करण्यात आलेल्या उमेदवारांना टपालाद्वारे सूचित केले जाईल.
अधिक माहितीसाठी येथे क्लिक करा
S.Tupe/S.Kakade/P.Kor
(Visitor Counter : 72
निती आयोग
सुशांत सिंह राजपूत निती आयोगाच्या दोन मुख्य उपक्रमांना प्रोत्साहन देणार
(नवी दिल्ली, 24 मे 2018
निती आयोग आणि सुशांत सिंह राजपूत यांनी निती आयोगाचे दोन प्रमुख उपक्रम- भीम आणि महिला उद्योजकता व्यासपीठाला प्रोत्साहित करण्याचा निर्णय घेतला आहे.
संपूर्ण देशभरात डिजिटल व्यवहारांना प्रोत्साहन देण्यासाठी निती आयोग भारतात डिजिटल व्यवहार अभियान यशस्वीरित्या राबवत आहे. या अंतर्गत, आयोग युवा नेते आणि सार्वजनिक क्षेत्रातील प्रसिद्ध व्यक्तीसोबतच्या सहयोगाने डिजिटल व्यवहारांना प्रोत्साहन देत आहे.
निती आयोग महिला उद्योजकता व्यासपीठासोबत औद्योगिक क्षेत्रात परिवर्तन घडवून आणत आहे.
निती आयोगाच्या या सर्व प्रयत्नांना प्रोत्साहन देण्यासाठी राजपूत निती आयोगासोबत एक सामंजस्य करार करणार आहे. निती आयोगाचे मुख्य कार्यकारी अधिकारी अभिताभ कांत यांच्या उपस्थितीत सुशांत सिंह राजपूत आणि निती आयोगाचे सल्लागार एन्ना रॉय करारावर स्वाक्षऱ्या करतील.
B.Gokhale/S.Mhatre/P.Kor
संरक्षण मंत्रालय
स्टेशन मुख्यालय खडकी, औंध परिसरातील माजी सैनिक आणि त्यांच्या कुटुंबियांसाठी 14 जानेवारी 2023 रोजी माजी सैनिक मेळाव्याचे आयोजन
पुणे, 10 जानेवारी 2023
स्टेशन मुख्यालय खडकी/औंधच्या अखत्यारीतील भागात राहणारे माजी सैनिक, वीर नारी/वीर माता यांच्यापर्यंत पोहोचण्याचा प्रयत्न म्हणून, 14 जानेवारी 2023 रोजी खडकीच्या बॉम्बे इंजिनिअर ग्रुप अँड सेंटरच्या भगत पॅव्हेलियन येथे माजी सैनिक  मेळाव्याचे आयोजन करण्यात आले आहे.
माजी सैनिक, वीर नारी/वीर माता यांना सेवानिवृत्तीनंतरची फायदेशीर माहिती प्रदान करणे, तक्रारींचे निवारण करणे आणि विविध अभिलेख कार्यालयांचे प्रतिनिधी, संरक्षण खात्यांचे प्रधान नियंत्रक  अलाहाबाद, राज्य सरकारी संस्था आणि बँक अधिकारी यांच्या समन्वयाने तक्रारींचे निवारण करणे आणि कागदपत्रातील विसंगती दूर करणे, यासारखी मदत करणे, हे या मेळाव्याचे उद्दिष्ट आहे. गरजूंना आवश्यक वैद्यकीय सेवा देण्यासाठी माजी सैनिक अंशदायी आरोग्य योजना सेलच्या समन्वयाने मिलिटरी हॉस्पिटल, खडकी अंतर्गत एक वैद्यकीय शिबीर देखील आयोजित केले जाईल. सर्व उपस्थितांना अल्पोपहार दिला जाईल.
ही रॅली सर्व वीर नारी, वीर माता, ज्येष्ठ माजी सैनिक आणि माजी सैनिकांनी राष्ट्र, समाज आणि सशस्त्र दलांसाठी केलेल्या प्रामाणिक आणि निःस्वार्थ सेवेबद्दल कृतज्ञता व्यक्त करण्यासाठी आहे. या रॅलीला माजी सैनिक, वीर नारी, वीर माता आणि त्यांचे कुटुंबीय मोठ्या संख्येने उपस्थित राहतील अशी अपेक्षा असल्याने, माजी सैनिक आणि त्यांच्या नेक्स्ट ऑफ किन , अर्थात कुटुंबियाना दैनंदिन जीवनातील समस्यांवर मार्गदर्शन आणि प्रशिक्षण देण्याची आणि लष्कराची प्रतिमा सर्वसामान्य जनतेपर्यंत पोहोचवण्याची संधी लष्कराला मिळणार आहे. ही रॅली, विशेषतः माजी सैनिक, वीर नारी आणि त्यांच्या कुटुंबियांच्या  दैनंदिन जीवनातील समस्यांचे निराकरण करण्याच्या दिशेने खरोखरच एक महत्वाचे पाऊल ठरेल.PIB Pune | M.Iyengar/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 111
पंतप्रधान कार्यालय
पंतप्रधानांनी, योगी आदित्यनाथ आणि त्यांच्या मंत्रिमंडळातील सदस्यांचे शपथ ग्रहण केल्याबद्दल अभिनंदन केले
पंतप्रधान नरेंद्र मोदी यांनी उत्तर प्रदेशचे मुख्यमंत्री म्हणून योगी आदित्यनाथ यांचे आणि त्यांच्या मंत्रिमंडळातील सदस्यांचे पदाची शपथ घेतल्याबद्दल अभिनंदन केले आहे.
गेल्या पाच वर्षातील त्यांच्या उत्तम कामगिरीचे स्मरण पंतप्रधानांनी केले, आणि मुख्यमंत्र्यांच्या नेतृत्वाखाली राज्य विकासाच्या नवा अध्यायाला आरंभ करेल, असा विश्वास व्यक्त केला.
आपल्या ट्विटरसंदेशामध्ये पंतप्रधान म्हणाले,
“उत्तर प्रदेशच्या मुख्यमंत्रीपदाची शपथ घेतल्याबद्दल @myogiadityanath जी आणि त्यांच्या मंत्रिमंडळाला हार्दिक शुभेच्छा. गेल्या पाच वर्षात राज्याच्या विकासाच्या प्रवासाने अनेक महत्त्वाचे टप्पे सर केले आहेत. तुमच्या नेतृत्वाखाली जनतेच्या अपेक्षांची पूर्तता करताना हे राज्य प्रगतीचा आणखी एक नवा अध्याय लिहील, असा मला विश्वास आहे.”
विज्ञान आणि तंत्रज्ञान मंत्रालय
जेएनसीएएसआरच्या उपकंपनीने  कोविड -19 चाचणी किटमध्ये वापरले जाणारे मॉलेक्युलर प्रोब्स केले सुरु
नवी दिल्ली, 12 जुलै 2020
विज्ञान आणि तंत्रज्ञान विभागाची एक स्वायत्त संस्था असलेल्या जवाहरलाल नेहरू प्रगत वैज्ञानिक संशोधन केंद्राच्या  व्हीएनआयआर बायोटेक्नॉलॉजीज प्रायव्हेट लिमिटेड या उपकंपनीने  कोविड-19 चाचणी किटमध्ये वापरले जाणारे रिव्हर्स ट्रान्स्क्रिप्शन पॉलिमरेज चेन रिएक्शन डिटेक्शन या मॉलेक्युलर प्रोब्ससाठी स्वदेशी फ्लूरोसेंस प्रोब्स आणि पॉलिमरेस चेन रिएक्शन  मिक्स सुरू केले आहे. कर्नाटक सरकारच्या बंगलोर बायो-इनोव्हेशन सेंटर  मध्ये व्हीएनआयआर बायोटेक्नॉलॉजी प्रायव्हेट लिमिटेड स्थित आहे.
व्हीएनआयआरचे सह-संस्थापक प्रा. टी. गोविंदराजू आणि डॉ. मेहर प्रकाश यांनी आरटीपीसीआर शोधण्यासाठी फ्लॉरेन्स प्रोब्स आणि पीसीआर मिक्स विकसित केले आहे. हे मॉलेक्युलर प्रोब्स कोविड -19 चाचणी किटमध्ये वापरले जातात. साधारणपणे पीसीआर आधारित चाचणी किटमध्ये तीन महत्वपूर्ण घटक असतात . पहिले दोन भारतात अंशतः उपलब्ध आहेत आणि अंशतः आयात केले आहेत, तर कोविड-19 चाचण्यांमध्ये वापरलेले मॉलेक्युलर प्रोब्स केवळ आयात केले आहेत. मॉलेक्युलर प्रोब्सचा वापर पीसीआरमधील विस्तार वाढविण्यासाठी केला जातो. त्यांचा त्वरित वापर कोविड-19 चाचणीसाठी आहे, परंतु विविध रोगांच्या आण्विक निदान चाचण्यांसाठी ती साधारणपणे मॉलेक्युलर साधने आहेत.
व्हीएनआयआरने मॉलेक्युलर प्रोब्ससाठी सिंथेसिस प्रोटोकॉल विकसित केले आहेत, जे पीसीआर आधारित कोविड-19 चाचणीसाठी उपयुक्त ठरतील. व्हीएनआयआर त्याच्या प्रक्रियेच्या नाविन्यपूर्ण संशोधनाच्या संरक्षणासाठी ते आणणार आहे.
मॉलेक्युलर निदान चाचण्या केवळ प्रयोगशाळांकरिता किंवा मर्यादित उपयोगासाठी सीमित असायच्या. कोविड-19 ने एक विशिष्ट समस्या उत्पन्न केली आहे मॉलेक्युलर निदान चाचणीची सर्वोत्कृष्ट पातळी आवश्यक असल्यास संपूर्ण लोकसंख्येच्या पातळीवर घ्यावी लागेल. कोविड -19 साठी आवश्यक चाचण्यांचे प्रमाण पाहता, महत्वपूर्ण चाचणी किट घटकांसह आत्मनिर्भर होणे खूप महत्वाचे आहे. एन्झाईम आणि ऑलिगोच्या गरजा भारतीय उत्पादकांकडून अंशतः पूर्ण केल्या जातात आणि व्हीएनआयआर तिसऱ्या महत्वाच्या घटकाकडे लक्ष देण्याची कल्पना आखत आहेत.
आरटी-पीसीआर आधारित कोविड-19 चाचण्यासाठी विकसित केलेले प्रोब्स हे आतापर्यंत आयात केल्या जाणाऱ्या महत्वपूर्ण उत्पादनांच्या विकासासाठी आपल्या मूलभूत विज्ञान ज्ञानाचा उपयोग करण्याचे उत्कृष्ट उदाहरण आहे. हे ज्ञान केवळ एका विशिष्ट विषाणूपुरते मर्यादित नाही तर भविष्यात इतर विषाणूंसाठी देखील मोलेक्युलर निदान वेगाने विकसित होण्यास मदत होईल, असे डीएसटीचे सचिव प्रा. आशुतोष शर्मा यांनी सांगितले.
मॉलेक्युल, त्याचे लक्ष्य, रसायनांची उपलब्धता आणि सिंथेसिसच्या प्रत्येक टप्प्यावर प्रोटोकॉलच्या निवडीनुसार उत्पादन करून मॉलेक्युलर प्रोबचा विकास हा कृत्रिम सेंद्रीय रसायनशास्त्राचा एक परिणाम आहे. व्हीएनआयआर ने काल्पनिक कृत्रिम मार्गांचा वापर करून मॉलेक्युलर प्रोब विकसित करण्यासाठी मॉलेक्युलर प्रोब विकासामध्ये आपल्या महत्वपूर्ण सामर्थ्याचा उपयोग केला आहे.
मार्च 2020 मध्ये, उर्वरित जगाबरोबरच व्हीएनआयआर देखील काही काळ बंद होते. व्हीएनआयआर टीमने कोविड -19 समस्येचे निराकरण करण्यासाठी घरी राहण्याच्या संधीचा उपयोग करून घेतला.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
नागरी उड्डाण मंत्रालय
एनएएसपी अंतर्गत एरोबॅटिक्स, एअरो मॉडेलिंग, अमॅच्युअर -बिल्ट अँड एक्सपरिमेंटल एअरक्राफ्ट, बलूनिंग, ड्रोन ग्लायडिंग, हँग ग्लायडिंग यासारख्या हवाई खेळांना प्रोत्साहन दिले जाणार
नवी दिल्ली, 7 फेब्रुवारी 2022
देशात हवाई खेळांना प्रोत्साहन देण्यासाठी सरकारने राष्ट्रीय हवाई क्रीडा धोरण  मसुदा तयार केला आहे. जनतेच्या सूचना जाणून घेण्यासाठी हे मसुदा धोरण 1 जानेवारी 2022 रोजी प्रसिद्ध करण्यात आले असून सूचना आणि प्रतिसाद सादर करण्याची अंतिम तारीख 31 जानेवारी 2022 होती. सरकार प्राप्त सूचना तपासत आहे.
एनएएसपी 2022 च्या मसुद्यानुसार, भारताला हवाई खेळांचे जागतिक केंद्र बनवण्यासाठी सुचवलेल्या उपाययोजना पुढीलप्रमाणे आहेत:
i.धोरणात एरोबॅटिक्स, एअरो मॉडेलिंग, अमॅच्युअर -बिल्ट अँड एक्सपरिमेंटल एअरक्राफ्ट , बलूनिंग, ड्रोन ग्लायडिंग, हँग ग्लायडिंग आणि पॅराग्लायडिंग मायक्रो-लाइटिंग आणि पॅरा-मोटरिंग स्कायडायव्हिंग आणि विंटेज विमाने यासारख्या बहुतांश हवाई खेळांचा समावेश असेल.
ii.हवाई क्रीडाप्रकारातील तज्ञांना सहभागी करून सरकार एक साधी, हितधारक -स्नेही आणि प्रभावी शासन व्यवस्था विकसित करू शकते.
iii.आत्मनिर्भर भारत अभियानाच्या धर्तीवर , हवाई क्रीडा उपकरणांची देशी संरचना , विकास आणि निर्मितीला चालना दिली जाईल.
iv.जागतिक हवाई क्रीडा स्पर्धांमध्ये भारतीयांचा सहभाग वाढवण्यासाठी सरकार प्रयत्न करणार.
v.शाळा, महाविद्यालये आणि विद्यापीठांना त्यांच्या अभ्यासक्रमात हवाई खेळांचा समावेश करण्यासाठी प्रोत्साहन दिले जाणार.
देशात हवाई खेळांना प्रोत्साहन देण्यासाठी 2021-22 या वर्षासाठी एक कोटी रुपयांची तरतूद करण्यात आली आहे. राष्ट्रीय हवाई क्रीडा धोरण 2022 ला अंतिम स्वरूप दिल्यानंतर आणि प्रस्तावित भारतीय हवाई क्रीडा महासंघाची  स्थापना झाल्यानंतर, सरकार गरजेनुसार निधी जारी करू शकते.
नागरी विमान वाहतूक मंत्रालयाचे राज्यमंत्री  व्ही.के. सिंग  यांनी आज राज्यसभेत एका प्रश्नाच्या लेखी उत्तरात ही माहिती दिली.
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
रेल्वे मंत्रालय
नवी दिल्ली येथून भारतीय रेल्वेच्या 3 विशेष गाड्या आज पुन्हा रुळावर धावणार
दिल्ली आणि बिलासपूर विशेष रेल्वेसाठी 1177 प्रवाशांचे आरक्षण, नवी दिल्ली दिब्रूगड विशेष ट्रेनमध्ये 1122 प्रवाशांची नोंद, तर, नवी दिल्ली – बंगळुरू विशेष ट्रेनसाठी एकूण 1162 प्रवाशांची नोंद
एकूण 3461 प्रवाशांनी नवी दिल्लीतून प्रस्थान केले
नवी दिल्ली ते बिलासपूर ट्रेन क्रमांक 02442 या विशेष रेल्वेगाडीचा आपल्या पहिल्या प्रवासाला आज प्रारंभ
नवी दिल्ली, 12 मे 2020
कोविड-19 मुळे स्थगित केलेल्या प्रवासी रेल्वे गाड्या नवी दिल्ली रेल्वे स्थानकातून पुन्हा सोडण्यात येत असून त्याअंतर्गतच रेल्वे क्रमांक 02442 या नवी दिल्ली ते बिलासपूर विशेष रेल्वेचा विशेष रेल्वे म्हणून पहिला प्रवास आज 12 मे 2020 रोजी सुरू होत आहे. प्रवासी रेल्वेगाड्या सोडतानाच भारतीय रेल्वेने प्रवासी गाड्या वर्गीकृत पद्धतीने पूर्ववत सोडण्यास प्रारंभ केला आहे. एकूण 03 विशेष रेल्वे गाड्या नवी दिल्ली येथून आज सुटणार आहेत तर एकूण 05 रेल्वे गाड्या अन्य शहरांमधून नवी दिल्लीच्या दिशेने सोडण्यात येणार आहेत. या विशेष रेल्वे सेवा भारतीय रेल्वेने चालविलेल्या श्रमिक विशेष रेल्वे व्यतिरिक्त असतील. रेल्वेबाबत सविस्तर माहिती पुढीलप्रमाणे –
|
|
अनुक्रमांक
|
|
गाडी क्रमांक
|
|
प्रस्थान
|
|
गन्तव्य
|
|
1
|
|
02692
|
|
नवी दिल्ली
|
|
बंगळुरू
|
|
2
|
|
02424
|
|
नवी दिल्ली
|
|
दिब्रूगड
|
|
3
|
|
02442
|
|
नवी दिल्ली
|
|
बिलासपूर
नवी दिल्ली ते बिलासपूर विशेष रेल्वेने प्रवास करणाऱ्या 1177 प्रवाशांचे एकूण 741 पीएनआर तयार झाले आहेत, नवी दिल्ली दिब्रूगड विशेष रेल्वेने प्रवास करणाऱ्या 1122 प्रवाशांचे 442 पीएनआर तयार झाले आहेत आणि नवी दिल्ली – बंगळुरू रेल्वेने प्रवास करणाऱ्या 1162 प्रवाशांचे 804 पीएनआर तयार आहेत.
आज एकूण 08 रेल्वेगाड्या नवी दिल्लीसह विविध शहरांमधून प्रस्थान करीत आहेत. या रेल्वेगाड्यांची सविस्तर माहिती पुढीलप्रमाणे –
|
|
अनुक्रमांक
|
|
गाडी क्रमांक
|
|
प्रस्थान
|
|
गन्तव्य
|
|
1
|
|
02301
|
|
हावडा
|
|
नवी दिल्ली
|
|
2
|
|
02951
|
|
मुंबई सेंट्रल
|
|
नवी दिल्ली
|
|
3
|
|
02957
|
|
अहमदाबाद
|
|
नवी दिल्ली
|
|
4
|
|
02309
|
|
राजेंद्रनगर 
|
|
नवी दिल्ली
|
|
5
|
|
02691
|
|
बंगळुरू
|
|
नवी दिल्ली
|
|
6
|
|
02692
|
|
नवी दिल्ली
|
|
बंगळुरू
|
|
7
|
|
02424
|
|
नवी दिल्ली
|
|
दिब्रूगड
|
|
8
|
|
02442
|
|
नवी दिल्ली
|
|
बिलासपूर
S.Thakur/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
न्यू डेव्हलपमेंट बँकेच्या संचालकमंडळाच्या पाचव्या वार्षिक बैठकीत निर्मला सीतारामन यांचा सहभाग
नवी दिल्ली, 20 एप्रिल 2020
केंद्रीय अर्थ आणि कंपनी व्यवहार मंत्री निर्मला सीतारामन आज नवी दिल्लीत व्हिडिओ कॉन्फरन्सच्या माध्यमातून न्यू डेव्हलपमेंट बँकेच्या संचालक मंडळाच्या पाचव्या वार्षिक बैठकीत सहभागी झाल्या.
ब्रिक्सच्या सदस्य देशांनी  2014 मध्ये न्यू डेव्हलपमेंट बँक  स्थापन केली होती. या बँकेचा उद्देश ब्रिक्स आणि अन्य उदयोन्मुख बाजार अर्थव्यवस्था आणि विकसनशील देशांमध्ये पायाभूत आणि शाश्वत विकास प्रकल्पांसाठी व्यापक संसाधने जमवणे हा आहे जेणेकरून जागतिक विकासासाठी बहुराष्ट्रीय आणि क्षेत्रीय वित्तीयसंस्थाद्वारे सध्या केल्या जात असलेल्या प्रयत्नांना गती देता येईल. बँकेने आतापर्यन्त भारताच्या 4,183 दशलक्ष डॉलर्स खर्चाच्या 14 प्रकल्पाना मंजुरी दिली आहे.
या बैठकीत बोलताना अर्थमंत्र्यांनी एक विश्वासार्ह जागतिक वित्तीय संस्था म्हणून स्वतःला प्रस्थापित करण्यासाठी बँकेद्वारे अधिक शाश्वत आणि समावेशक दृष्टिकोनासह करण्यात आलेल्या ठोस प्रयत्नांची प्रशंसा केली.
कोविड-19 बाबत चर्चा करताना सीतारामन यांनी ब्रिक्स देशांना सुमारे 5 अब्ज डॉलर्सचे अर्थसहाय्य जलदगतीने उपलब्ध करून देण्यासाठी बँकेने केलेल्या प्रयत्नांची प्रशंसा केली. यामध्ये कोविड-19 महामारीचा सामना करण्यासाठी भारताला देण्यात येणाऱ्या 1 अब्ज डॉलर्स आपत्कालीन मदतीचा समावेश आहे. या सुविधेअंतर्गत दिला जाणारा मदत निधी 10अब्ज डॉलर्सपर्यंत वाढवण्याची सूचना त्यांनी केली. ‘कोविड-19 आपत्कालीन निधी स्थापन करण्यासाठी पंतप्रधान नरेंद्र मोदी यांनी घेतलेला पुढाकार आणि गरजवंत देशांना महत्वपूर्ण औषधांचा पुरवठा करण्यासाठी भारताने केलेल्या प्रयत्नांचा त्यांनी उल्लेख केला. ब्राझीलच्या अर्थमंत्र्यांनी आवश्यक औषधांच्या स्वरूपात भारताने वेळेवर केलेल्या मदतीबद्दल भारताचे आभार मानले.
सीतारामन यांनी कोविड-19 चा सामना करण्यासाठी भारतात केलेल्या विविध उपाययोजनांची माहिती दिली. यामध्ये आरोग्य यंत्रणा अधिक मजबूत करण्यासाठी भारत सरकारकडून 2 अब्ज डॉलर्सची  तरतूद,गरीब आणि असुरक्षित वर्गातील लोकांच्याअडचणी कमी करण्यासाठी 25 अब्ज डॉलर्सच्या सामाजिक सहायता योजनेची घोषणा, सध्या कार्यरतअसलेल्या 22 लाखांपेक्षा अधिक आरोग्य कर्मचाऱ्यांसाठी प्रतिव्यक्ति 67,000 डॉलर विमासंरक्षण आणि वैधानिक आणि नियामक अनुपालनात कंपन्यांना मदत देण्यासाठी अन्य तरतुदी तसेच भारतीय रिजर्व बँकेद्वारे मुद्राधोरण उदार बनवण्याच्या उपाययोजनांचा समावेश आहे.
त्याचबरोबर अर्थमंत्र्यांनी अन्य बहुपक्षीय विकास बँक /आंतरराष्ट्रीय वित्तीय संस्था सह जी-20 मंचात सहभागी होण्यासाठी योग्य पावले उचलण्या साठी एनडीबीला प्रोत्साहन दिले. शेवटी त्यांनी ब्रिक्स राष्ट्रांना त्यांची शाश्वत विकासाची उद्दिष्टे गाठता यावीतयासाठी आवश्यक सहकार्य करण्यासाठी एनडीबीला अभिनव पद्धतीचे पालन करण्याची विनंती केली.
U.Ujgare/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(